अलीगढ़ मुस्लिम यूनिवर्सिटी के पूर्व छात्रसंघ उपाध्यक्ष पर चाकू से हुआ हमला - AAJ News India
होम > इंडिया (India) > अलीगढ़ मुस्लिम यूनिवर्सिटी के पूर्व छात्रसंघ उपाध्यक्ष पर चाकू से हुआ हमला
अलीगढ़ मुस्लिम यूनिवर्सिटी के पूर्व छात्रसंघ उपाध्यक्ष पर चाकू से हुआ हमला
अलीगढ़: नदीम अंसारी जो कि अलीगढ़ मुस्लिम यूनिवर्सिटी के पूर्व छात्रसंघ उपाध्यक्ष हैं उनपर नामजद पूर्व छात्रों ने चाकू से हमला कर दिया जिसके कारण वह घायल हो गए। इस दौरान इन छात्रों ने फायरिंग भी की थी। उपाध्यक्ष को अलीगढ़ मुस्लिम यूनिवर्सिटी के मेडिकल कॉलेज में इलाज के लिए भारती करवाया गया है।
घटना की सूचना पर अलीगढ़ मुस्लिम विश्वविधालय प्रशासन, छात्रनेता और पुलिस अधिकारी मौके पर पहुंचे हैं। पुलिस ने इस घटना के संबंध में घायल उपाध्यक्ष से जानकारी लेकर आरोपियों की तलाशी शुरू कर दी है। नदीम अंसारी सत्र 2016-17 में अलीगढ़ मुस्लिम विश्वविधालय के छात्रसंघ उपाध्यक्ष रहे हैं।
जानकारी के अनुसार, विवि में हॉर्स राइडिंग क्लब में छात्रों के फ्रेश एडमीशन हो रहे थे, तभी राइडिंग क्लब पर विवि का पूर्व छात्र व राइडिंग क्लब का पूर्व कैप्टन अरमअली खान मौके पर पहुंचा और नदीम अंसारी से कहने लगा, ‘मुझे कुछ लोगों ने बताया है कि तुम मुझे एडमिशन पैनल में नहीं बैठने दोगे।’ इसके बाद नदीम अंसारी ने कहा, ‘विवि के वीसी ने इसके लिये पैनल बनाया है मैंने नहीं।’ बस इसी बात को लेकर सुलेमान हॉल हॉस्टल में दोनों के बीच कहासुनी हुई।
नदीम अंसारी ने पुलिस को बताया कि वह किसी काम से रात को घर से बाहर आया था, लेकिन घर लौटते समय दोधपुर के निकट पूर्व छात्र अरम, सलमान और उसके अन्य साथी ने उसे रोक लिया और उसके ऊपर चाकुओं से प्रहार कर दिया। नदीम ने यह भी बताया कि उन लोगों ने फायरिंग भी की। बहरहाल, सूचना पर पहुंची पुलिस ने मामला दर्ज कर जांच शुरू कर दी है।
Tagged अरमअली खान अलीगढ़ अलीगढ़ मुस्लिम यूनिवर्सिटी अलीगढ़ मुस्लिम विश्वविधालय प्रशासन चाकू से हमला छात्रनेता नदीम अंसारी नामजद पूर्व छात्रों पुलिस अधिकारी पूर्व छात्रसंघ उपाध्यक्ष फायरिंग मेडिकल कॉलेज हॉर्स राइडिंग क्लब
राहुल गांधी को गुजरात के लोगों से मिला जवाब,’विकास पागल हो गया है’